Lise Eger
Store norske leksikon,Kunst og estetikk,Dans,Scenisk dans,Moderne- og samtidsdans,Moderne- og samtidsdans: norske kunstnere og kompanier
Lise Eger, norsk danser og koreograf, utdannet blant annet ved Martha Graham School of Contemporary Dance, samt i danseterapi og psykologi.
Eger har arbeidet som danser i Studio Oscar, Høvik Ballett, Collage Dansekompani, NRK-Fjernsynet og Nationaltheatret, og har virket som koreograf ved de fleste norske teatre, for frie grupper, samt ved Den Norske Opera, L'Opéra de Nice og Göteborg Stadsteater. Hun var kunstnerisk leder og stifter av Imago Dance Company.Av hennes balletter kan nevnes Tiden brenner (1985), Kappløp med tiden (1986), Jeg vinker ikke – jeg drukner (1987) og Men jorden drømmer (1989). Aniara (1990), basert på Harry Martinsons lyriske epos om romskipet, ble gjenoppført som Egers avskjedsforestilling på Black Box Teater i Oslo i 2001.Eger ble tildelt Dansekritikerprisen i 1988/1989. Les mer i Store norske leksikon dans i Norge Eksterne lenker Videointervju i Danseinformasjonens Dansearkiv